อยากทราบประมาณการค่าใช้จ่ายในการผ่าก้อนไขมันถุงอัณฑะครับว่าคิดราคาในรูปแบบไหน จะได้คำนวนเงินเพื่อรักษาให้กับคนในครอบครัวครับ
สวัสดีค่ะ ก้อนไขมันในถุงอัณฑะนั้นเป็นภาวะที่มีการสะสมของไขมันผิดปกติภายใต้ชั้นเนื้อเยื่อของถุงอัณฑะ ซึ่งจริงๆแล้วไม่ใช่เนื้อร้าย ไม่มีความจำเป็นต้องเอาออกเสมอไปแต่อย่างไรก็ตาม หากไม่สบายใจ ไม่แน่ใจว่าเป็นก้อนอะไร หรือมีก้อนขนาดใหญ่ เบียดกดอวัยวะข้างเคียง ทำให้รู้สึกอึดอัด หรือขัดขวางการมีเพศสัมพันธ์ ก็อาจเป็นข้อบ่งชี้ในการผ่าตัดออกโดยการผ่าตัดก้อนไขมันนั้น มักทำเป็นแค่ยาชาเฉพาะที่ ไม่จำเป็นต้องดมยาสลบ ไม่จำเป็นต้องนอนรพ. ค่ารักษานั้นขึ้นกับรพ.และความยากง่ายของหัตถการจากการประเมินของแพทย์ แต่ส่วนใหญ่ถ้าไม่ใช่การผ่าตัดใหญ่ราคาน่าจะอยู่ประมาณหลักพัน แนะนำสอบถามแพทย์ที่ดูแลโดยตรง และควรไปตามรพ.ที่มีสิทธิ์การรักษาเพื่อช่วยลดปัญหาค่าใช้จ่าย